Publicēts:
Latvijas Vēstnesis
, 21 (2786),
07.02.2003.
Izdevējs: 
Ministru kabinets
Veids: 
noteikumi
Numurs: 
61
Pieņemts: 
04.02.2003.
Stājas spēkā: 
08.02.2003.
Attēlotā redakcija:
 06.01.2007. - ...
Grozījumi:
MK 02.01.2007. noteikumi 
Nr.4 / LV, 4 (3580), 05.01.2007. / Stājas spēkā 06.01.2007.
Ministru kabineta noteikumi Nr.61
 
Rīgā 2003.gada 4.februārī (prot. Nr.7 20.§)
Noteikumi par drošības un veselības aizsardzības prasībām
darbā uz zvejas kuģiem
Izdoti saskaņā ar 
Darba aizsardzības likuma
 
25.panta
 10.punktu
1. Noteikumi nosaka drošības un veselības aizsardzības prasības darbā uz zvejas kuģiem.
2. Zvejas kuģis šo noteikumu izpratnē ir kuģis, kas kuģo ar Latvijas Republikas karogu vai atrodas Latvijas
Republikas neierobežotā jurisdikcijā un tiek izmantots komerciāliem nolūkiem — zvejai un zivju vai citu jūrā atrodamu
dzīvo organismu apstrādei.
3. Kuģa īpašnieks šo noteikumu izpratnē ir kuģa reģistrētais īpašnieks. Ja kuģis uz laiku ir nofraktēts vai uz līguma
pamata to pilnībā vai daļēji pārvalda fiziska vai juridiska persona, kas nav reģistrētais īpašnieks, par īpašnieku uzskata
fraktētāju vai arī attiecīgo fizisko vai juridisko personu.
4. Kuģa apkalpes loceklis šo noteikumu izpratnē ir jebkura uz kuģa nodarbināta persona, ieskaitot praktikantus.
Par kuģa apkalpes locekļiem nav uzskatāms krasta personāls, kas veic darbu uz kuģa piestātnē, un ostas loči.
5. Kapteinis šo noteikumu izpratnē ir kuģa apkalpes loceklis, kas komandē kuģi vai atbilstoši savai kompetencei ir
par to atbildīgs.
6. Kuģa īpašnieks nodrošina kuģa izmantošanu, ņemot vērā paredzamos laika apstākļus, lai neapdraudētu kuģa
apkalpes locekļu drošību un veselību. Šis nosacījums neierobežo kapteiņa atbildību.
7. Jebkādi atgadījumi jūrā, kas apdraud vai varētu apdraudēt kuģa apkalpes locekļu drošību un veselību, tiek
detalizēti aprakstīti ziņojumā, ko kuģa īpašnieks vai kapteinis nosūta valsts akciju sabiedrības "Latvijas Jūras
administrācija" Kuģošanas drošības inspekcijai, un reģistrēti kuģa žurnālā.
(Grozīts ar MK 
02.01.2007.
 noteikumiem Nr.4)
8. Kuģa īpašniekam ir šādi pienākumi attiecībā uz kuģa uzturēšanu (tie neierobežo kapteiņa atbildību):
1
/
3
Noteikumos iekļautas tiesību normas, kas izriet no direktīvas 
93/103/EC.
8.1. nodrošināt, lai kuģis, tā aprīkojums un iekārtas tiktu uzturētas tehniskā kārtībā un jebkādi defekti, kas var
negatīvi ietekmēt kuģa apkalpes locekļu drošību un veselību, tiktu atklāti un izlaboti pēc iespējas ātrāk;
8.2. nodrošināt medicīnisko aprūpi uz kuģiem atbilstoši Ministru kabineta noteiktajām prasībām;
8.3. nodrošināt normatīvajos aktos par jūras zvejas kuģu drošību noteiktās zvejas kuģu drošības prasības
attiecībā uz:
8.3.1. kuģa, tā telpu, aprīkojuma un iekārtu uzturēšanu;
8.3.2. avārijas un glābšanas līdzekļiem (tiem uz kuģa jābūt pietiekamā skaitā un darba kārtībā);
8.4. nodrošināt kuģa apkalpes locekļus ar individuālajiem aizsardzības līdzekļiem, ja ar kolektīvajiem vai
tehniskajiem aizsardzības līdzekļiem nevar novērst vai pietiekami samazināt risku kuģa apkalpes locekļu
drošībai un veselībai. Šādi aizsardzības līdzekļi ir valkājami virs apģērba, tie ir košās krāsās, kas kontrastē ar
jūras vidi, un ir skaidri saskatāmi.
(Grozīts ar MK 
02.01.2007.
 noteikumiem Nr.4)
9. Kuģa īpašnieks apgādā kuģi ar līdzekļiem, kas nepieciešami, lai kapteinis varētu pildīt savus pienākumus
atbilstoši šo noteikumu prasībām.
10. Kuģa īpašnieks nodrošina kuģa apkalpi ar darba aizsardzības instrukcijām. Kuģa kapteinis informē apkalpi par
darba aizsardzības pasākumiem, kas veicami uz zvejas kuģiem. Šai informācijai jābūt skaidrai un saprotamai.
11. Kuģa īpašnieks ir atbildīgs par to, lai visi kuģa apkalpes locekļi būtu veikuši veselības pārbaudi.
12. Kuģa īpašnieks nodrošina kuģa apkalpes locekļu apmācību attiecībā uz kuģošanas drošību, darba drošību un
veselības aizsardzību uz kuģa atbilstoši normatī
vajos aktos par jūrnieku sertificēšanu noteiktajām prasībām, kā arī
atbilstoši zvejas kuģu drošības prasībām. Šī apmācība ietver šādus jautājumus:
12.1. arodslimību, negadījumu un nelaimes gadījumu novēršana uz kuģa;
12.2. darba aizsardzības pasākumi, kas veicami, notiekot negadījumam vai nelaimes gadījumam;
12.3. kuģa stabilitāte un uzturēšana paredzamajos iekraušanas apstākļos un zvejas operāciju laikā;
12.4. radio navigācija un sakari (ieskaitot procedūras);
12.5. ugunsdzēsības un glābšanas līdzekļu lietošana;
12.6. zvejas iekārtu un vilkšanas iekārtu izmantošana;
12.7. drošības zīmju un cita veida zīmju izmantošana (ieskaitot rokas signālus).
(Grozīts ar MK 
02.01.2007.
 noteikumiem Nr.4)
13. Kuģa apkalpes locekļu vai to pārstāvju konsultēšana un līdzdalība pārrunās šajos noteikumos paredzētajos
jautājumos notiek saskaņā ar 
Darba aizsardzības likumu
.
14. Kuģu inspektori ne retāk kā reizi gadā veic pārbaudes uz zvejas kuģiem.
Informatīva atsauce uz Eiropas Savienības direktīvu
2
/
3
© Oficiālais izdevējs "Latvijas Vēstnesis"
Ministru prezidents E.Repše 
Satiksmes ministrs R.Zīle
3
/
3